Naabri metsas on palju vanu puid ja kohati ka murdunud ja surnud tüvesid. Igati sobivad elupaigad nii rähnidele kui paljudele teistele lindudele. Täna rääkisin naabrile, et lähen uitan tema metsas veidi ringi. Temagi oli kord näinud  kakku murdunud tüüka otsas istumas. Leidsin ühe sanglepa, millel oli päris ahvatlev õõnsus mõnele pesitsejale. Minu arust on pildil nähtav avaus kodukaku jaoks liiga väike. Aga kellelegi sobib see kindlasti.